open-index/open-wikipedia-markdown huggingface dataset:
Πέτρος Χατζηκυριακάκης

Ο **Πέτρος Χατζηκυριακάκης** (1946) είναι Έλληνας κολυμβητής και πρώην υδατοσφαιριστής του Εθνικού Πειραιώς.

Ξεκίνησε την κολύμβηση στις αρχές του '50 και τη δεκαετία του '60 και ολίγη του '70 υπήρξε πολίστας στην «ισόβια» τότε πρωταθλήτρια ομάδα του Εθνικού.

Είναι αδερφός του Μπούμπη Χατζηκυριακάκη, πολίστα του Εθνικού και ανιψιός του μεγάλου μεταπολεμικού κολυμβητή του Εθνικού, Παναγιώτη Χατζηκυριακάκη που μετείχε στους Ολυμπιακούς Αγώνες του 1948 και κυριαρχούσε στα τέλη του '40 στο Πανελλήνιο Πρωτάθλημα Κολύμβησης ενώ είναι ο πατέρας του Μάριου Χατζηκυριακάκη, πολίστα που αγωνίζεται για τον Υδραϊκό Ναυτικό Όμιλο.

Ο Χατζηκυριακάκης αν και βετεράνος, αγωνίζεται στα πρωταθλήματα masters με επιτυχία. Διακρίνεται στα αγωνίσματα του προσθίου και κολυμπάει 50 – 100 πρόσθιο και 50 ελεύθερο. Εκτιμά ότι είναι ανταγωνιστικός ακόμη και σε διεθνές επίπεδο. Δεν πήρε μέρος στο πρόσφατο παγκόσμιο πρωτάθλημα masters που έγινε στην Ντόχα του Κατάρ, αλλά ετοιμάζει τις αποσκευές του για το ευρωπαϊκό πρωτάθλημα που θα γίνει το καλοκαίρι στο Βελιγράδι της Σερβίας.

## Παραπομπές


Κατηγορία:Υδατοσφαιριστές του Εθνικού Πειραιώς
Κατηγορία:Έλληνες υδατοσφαιριστές
Κατηγορία:Έλληνες αθλητές της κολύμβησης
Λορέν Ντάουνς

Η **Λορέν Ντάουνς** (πλήρες όνομα: *Lorraine Elizabeth Downes* Λορέν Ελίζαμπεθ Ντάουνς, γεννημένη 12 Ιουνίου 1964) είναι Νεοζηλανδή μοντέλο, χορεύτρια και Μις Υφήλιος το 1983.

Ως Μις Νέα Ζηλανδία εκπροσώπησε τη χώρα της στο διαγωνισμό Μις Υφήλιος το 1983, που διεξήχθει στο Σαιντ Λούις του Μιζούρι. Κέρδισε τον τίτλο και έγινε η πρώτη νικήτρια από την Νέα Ζηλανδία.

## Παραπομπές


Κατηγορία:Μις Υφήλιος
Κατηγορία:Νεοζηλανδές μοντέλα
Κατηγορία:Νεοζηλανδοί
Π-Κυμένιο

Το **π-κυμένιο** είναι φυσική αρωματική οργανική ένωση που ταξινομείται στα αλκυλοβενζόλια και σχετίζεται πολύ με μονοκυκλικά μονοτερπένια. Είναι έντονα πτητική ένωση.

Η δομή του αποτελείται από έναν βενζολικό δακτύλιο πάρα-υποκατεστημένο με μια ομάδα μεθυλίου και μια ομάδα ισοπροπυλίου. Το κυμένιο είναι αδιάλυτο στο νερό, αλλά αναμίξιμο με τους κοινούς οργανικούς διαλύτες.

## Ισομερή
Εκτός από *το π*-κυμένιο, δύο λιγότερο κοινά γεωμετρικά ισομερή είναι το ο-κυμένιο, στο οποίο οι αλκυλομάδες είναι *ορθο*-υποκατεστημένες, και το μ-κυμένιο, στο οποίο είναι *μετα*-υποκατεστημένες. Το π-κυμένιο είναι το μόνο φυσικό ισομερές, όπως αναμένεται από τον κανόνα των τερπενίων. Και τα τρία ισομερή αποτελούν την ομάδα των κυμένιων.

Το κυμένιο παράγεται επίσης με αλκυλίωση τολουολίου με προπένιο.

## Συναφείς ενώσεις
Ως φυσική ένωση, το *π*-κυμένιο αποτελεί συστατικό μιας σειράς αιθέριων ελαίων, πιο συνηθέστερα του ελαίου του κύμινου και του θυμαριού. Σημαντικές ποσότητες σχηματίζονται κατά τη διαδικασία θειώδους πολτοποίησης του ξύλου από τα μονοτερπένιά του.

Επίσης είναι κοινός συνδέτης για το ρουθήνιο. Η μητρική ένωση είναι ένα διχλωριούχο διμερές του ρουθηνίου και του κυμενίου. Αυτή η ένωση σάντουιτς παρασκευάζεται με την αντίδραση τριχλωριούχου ρουθηνίου με το μονοτερπένιο, α-φελλανδρένιο. Το σύμπλεγμα του οσμίου είναι επίσης γνωστό.

Η υδρογόνωση δίνει κορεσμένο παράγωγο, το π-μενθάνιο.

## Παραπομπές


Κατηγορία:Μονοτερπένια
Κατηγορία:Αρωματικές ύλες
Αρένα Λούμπλιν

Η **Αρένα Λούμπλιν** (πολωνικά: Arena Lublin) είναι στάδιο ποδοσφαίρου στο Λούμπλιν της Πολωνίας. Είναι η έδρα της Μότορ Λούμπλιν. Το στάδιο έχει χωρητικότητα 15.247 θεατών.

## Ιστορία
Στις 2 Σεπτεμβρίου 2011, η εταιρεία Budimex υπέγραψε επενδυτική σύμβαση. Η Budimex ανέλαβε να κατασκευάσει ένα στάδιο για 136 εκατ. ζλότι μέχρι τον Σεπτέμβριο του 2013 και τα πρώτα οπτικά και το πρόγραμμα εργασίας εμφανίστηκαν 3–4 εβδομάδες από την ημερομηνία υπογραφής της σύμβασης. Το στάδιο σχεδιάστηκε από το βραβευμένο αρχιτεκτονικό γραφείο Estudio Lamela, το οποίο στις αρχές της δεκαετίας του 1990 ετοίμασε σχέδια για τον εκσυγχρονισμό και τη διεύρυνση του Σταδίου Σαντιάγο Μπερναμπέου στη Μαδρίτη και σχεδίασε το νέο Στάδιο Κρακοβίας «Στρατάρχης Γιούσεφ Πιουσούτσκι». Οι κύριες κατασκευαστικές εργασίες σχεδιάστηκαν να ξεκίνησαν την άνοιξη του 2012, αλλά αργότερα η πόλη αποφάσισε να επανασχεδιάσει την εγκατάσταση έτσι ώστε να αυξήσει τον εμπορικό χώρο προς μίσθωση. Η πρώτες εργασίες ξεκίνησαν το Δεκέμβριο του 2012 και η τελική ημερομηνία κατασκευής ήταν τον Ιούνιο του 2014.

Στον πρώτο ποδοσφαιρικό αγώνα στην Αρένα Λούμπλιν, που διεξήχθη στις 9 Οκτωβρίου 2014, ήρθαν αντιμέτωπες οι ομάδες Κ20 της Πολωνίας και της Ιταλίας, καθώς η Πολωνία κέρδισε με 2–1, με τον Μάριους Στεμπίνσκι να σημειώνει το πρώτο ιστορικό γκολ στο νέο στάδιο. Τον αγώνα παρακολούθησαν 13.850 θεατές.

Ο πρώτος αγώνας πρωταθλήματος διεξήχθη στις 25 Οκτωβρίου 2014, όπου δύο σύλλογοι από το Λούμπλιν, Μότορ και Λουμπλινιάνκα, ήρθαν αντιμέτωποι στον αγώνα πρωταθλήματος της 3 Λίγκα. Ο αγώνας έληξε με σκορ 1–1 και το πρώτο ιστορικό γκολ στον αγώνα των ομάδων του συλλόγου σημείωσε ο αρχηγός της Λουμπλινιάνκα, Έρβιν Σόμπιεχ, στο 45ο λεπτό του αγώνα. Το παιχνίδι παρακολούθησαν 6.500 θεατές. Ήταν επίσης το πρώτο ντέρμπι της πόλης που διεξήχθη με τεχνητό φωτισμό.

Στο στάδιο φιλοξένησε τον τελικό του Κυπέλλου Πολωνίας 2019–20. Ήταν επίσης στο στάδιο για τον τελικό του 2020-21.

## Διεθνείς εκδηλώσεις
μικρογραφία| Αρένα Λούμπλιν.
Στο στάδιο ήταν ένας από τους χώρους διεξαγωγής για το Παγκόσμιο Κύπελλο Ποδοσφαίρου Κ20 του 2019.

Στις 24 Μαρτίου 2021, ο αγώνας για τα προκριματικά του Παγκοσμίου Κυπέλλου του 2022 της Εσθονίας εναντίον της Τσεχίας διεξήχθη στο στάδιο, λόγω των περιορισμών για την πανδημία COVID-19 στην Εσθονία.

## Παραπομπές


Λουμπλιν Αρενα
Κατηγορία:Κτίρια και κατασκευές στο Λούμπλιν
Spider-Man (αποσαφήνιση)

O **[[Spider-Man]]** είναι υπερήρωας των Marvel Comics.

Με το όνομα Spider-Man επίσης απαντώνται τα παρακάτω:

## Κινηματογράφος

* ''Spider-Man'' (ταινία, 1977)
* ''Spider-Man'' (ταινία, 1978)
* ''Spider-Man'' (σειρά ταινιών, 2002)
** ''Spider-Man'' (ταινία, 2002)

## Τηλεόραση

* ''Spider-Man'' (τηλεοπτική σειρά, 1967)
* ''Spider-Man'' (Ιαπωνική τηλεοπτική σειρά)
* ''Spider-Man'' (τηλεοπτική σειρά, 1981)
* ''Spider-Man'' (τηλεοπτική σειρά, 1994)
* ''Spider-Man'' (τηλεοπτική σειρά, 2017)

## Βιντεοπαιχνίδια

* ''Spider-Man'' (βιντεοπαιχνίδι, 1982)
* *[[Spider-Man: The Video Game]]*
* ''Spider-Man'' (βιντεοπαιχνίδι, 1995)
* ''Spider-Man'' (βιντεοπαιχνίδι, 2000)
* ''Spider-Man'' (βιντεοπαιχνίδι, 2002)
* ''Spider-Man'' (σειρά βιντεοπαιχνιδιών)
** ''Spider-Man'' (βιντεοπαιχνίδι, 2018)
** *[[Spider-Man: Miles Morales]]*
** ''Spider-Man 2'' (βιντεοπαιχνίδι, 2023)

## Μουσική
* ''Spider-Man'' (soundtrack)
* *[[Spider-Man: Original Motion Picture Score]]*

Κατηγορία:Αποσαφήνιση
Κατάλογος αρχηγών κράτους της Ουγγαρίας

Αυτό το άρθρο απαριθμεί τους αρχηγούς κράτους της Ουγγαρίας, από τη Διακήρυξη της Ουγγρικής Ανεξαρτησίας και την ίδρυση του Ουγγρικού Κράτους το 1849 (κατά τη διάρκεια της Ουγγρικής Επανάστασης του 1848) μέχρι σήμερα.

Ο σημερινός αρχηγός του κράτους της Ουγγαρίας είναι ο Πρόεδρος της Δημοκρατίας Τάμας Σούλιοκ, πρώην αρχιδικαστής του Συνταγματικού Δικαστηρίου. Εξελέγη στις 26 Φεβρουαρίου 2024 και ανέλαβε τα καθήκοντά του στις 5 Μαρτίου 2024.

## Ουγγρικό Κράτος (1849)
**Κόμματα**

*Έπειτα από την κατάρρευση της Ουγγρικής Επανάστασης του 1848, το αποκατασταθέν [[Βασίλειο της Ουγγαρίας 1526–1867)|Ουγγρικό Βασίλειο]] έγινε τμήμα της [[Αυστριακή Αυτοκρατορία|Αυστριακής Αυτοκρατορίας]] έως το 1867, οπότε συστάθηκε η διπλή Αυστρο-Ουγγρική Αυτοκρατορία και το Βασίλειο της Ουγγαρίας οργανώθηκε ως Εδάφη του Στέμματος του Αγίου Στεφάνου*.

## Εδάφη του Στέμματος του Αγίου Στεφάνου (1867–1918)

## [[Πρώτη Ουγγρική Δημοκρατία|Ουγγρική Λαϊκή Δημοκρατία]] (1918–1919)
**Κόμματα**

## Ουγγρική Σοβιετική Δημοκρατία (1919)
**Κόμματα**

## Ουγγρική Λαϊκή Δημοκρατία (1919)
**Κόμματα**

## Πρώτη Ουγγρική Δημοκρατία (1919–1920)
**Κόμματα**

## Βασίλειο της Ουγγαρίας (1920–1946)

### Κυβέρνηση Εθνικής Ενότητας (1944–1945)
**Κόμματα**

### Προσωρινές κυβερνήσεις υποστηριζόμενες από την ΕΣΣΔ (1944–1946)
**Κόμματα**

## [[Δεύτερη Ουγγρική Δημοκρατία]] (1946–1949)
**Κόμματα**

## Ουγγρική Λαϊκή Δημοκρατία (1949–1989)

### Επικεφαλής του Προεδρικού Συμβουλίου
**Κόμματα**

### Αρχηγός του [[Ουγγρικό Λαϊκό Κόμμα των Εργαζομένων|Ουγγρικού Λαϊκού Κόμματος των Εργαζομένων]] / [[Ουγγρικό Σοσιαλιστικό Κόμμα Εργατών|Ουγγρικού Σοσιαλιστικού Κόμματος Εργατών]]
**Κόμματα**

## Τρίτη Ουγγρική Δημοκρατία / [[Ουγγαρία]] (από το 1989)
**Κόμματα**

## Γραμμή χρόνου

## Παραπομπές


## Εξωτερικοί σύνδεσμοι
* Rulers.org

*
Ευρυτίδης

Ο **ευρυτίδης** (επιστημονική-λατινική ονομασία *Eurytides*) είναι γένος πεταλούδας που ανήκει στην οικογένεια παπιλιονίδες και συναντάται στη Βόρεια, την Κεντρική και τη Νότια Αμερική.

## Υπογένη και είδη
Σήμερα αναγνωρίζεται ευρύτερα ότι το γένος *Eurytides* περιλαμβάνει τα εξής υπογένη και είδη:

Υπογένος ***Bellerographium***, Möhn, 2002:
* *[[Eurytides bellerophon]]* (Dahlman, 1823)

Υπογένος ***Eurytides***:
* *[[Eurytides salvini]]* (Bates, 1864)
* *[[Eurytides columbus]]* (Kollar, 1850)
* *[[Eurytides orabilis]]* (Butler, 1872)
* *[[Eurytides serville]]* (Godart, 1824)
* *[[Eurytides callias]]*, (Rothschild & Jordan, 1906)
* *[[Eurytides dolicaon]]* (Cramer [1776])
* *[[Eurytides iphitas]]* Hübner [1821]

Υπογένος ***Neographium ***, Möhn, 2002:
* *[[Eurytides thyastes]]*, Drury, 1782 – Βραζιλία
* *[[Eurytides calliste]]* (H. Bates, 1864), Γουατεμάλα
* *[[Eurytides dioxippus]]* (Hewitson, [1856]) – Κολομβία
* *[[Eurytides leucaspis]]* (Godart, 1819) – Περού;
* *[[Eurytides epidaus]]* (E. Doubleday, 1846) – Μεξικό (Γιουκατάν), Ονδούρα
* *[[Eurytides agesilaus]]* (Guérin-Méneville & Percheron, 1835) – από Μεξικό έως Βολιβία και Παραγουάη
* *Eurytides × oberthueri*, Rothschild & Jordan, 1906 – Μεξικό, Ονδούρα. Θεωρητικώς ένα φυσικό υβρίδιο μεταξύ των *E. agesilaus* και *E. philolaus*.
* *[[Eurytides philolaus]]* (Boisduval, 1836) – Τέξας και βόρειο Μεξικό έως Κολομβία και Βενεζουέλα
* *[[Eurytides zonaria]]* (A. Butler, 1869) – Ισπανιόλα
* *[[Eurytides anaxilaus]]* (C. Felder & R. Felder, 1865) – Παναμάς, βόρεια Κολομβία και βόρεια Βενεζουέλα
* *[[Eurytides celadon]]* (Lucas, 1852) – Κούβα και Ίσλα δε λα Χουβεντούδ
* *[[Eurytides marcellinus]]* (E. Doubleday, [1845]) – Τζαμάικα
* *[[Eurytides asius]]* (Fabricius, 1781) – Νότια Αμερική

Υπογένος ***Boreographium***, Grishin, 2021:
* *[[Eurytides marcellus]]* (Cramer, 1777) – ανατολικές ΗΠΑ και Καναδάς

Ορισμένα είδη που παλαιότερα υπάγονταν στο γένος έχουν υπαχθεί σήμερα στο συγγενικό γένος *[[μιμοϊδής]]*.

## Παραπομπές


## Πηγές
* Möhn, Edwin: *Schmetterlinge der Erde, Butterflies of the World*, μέρος XIIII (14), Papilionidae VIII: Baronia, Euryades, Protographium, Neographium, Eurytides. επιμέλεια Erich Bauer & Thomas Frankenbach Keltern, εκδ. Hillside Books, Canterbury 2002, ISBN 978-3-931374-87-7. Περιλαμβάνει όλα τα είδη και υποείδη, στις περισσότερες μορφές. Αρκετά θηλυκά απεικονίζονται έγχρωμα για πρώτη φορά στην ιστορία.

Ευρυτιδης
Διπλοκεντρίδες

Οι **διπλοκεντρίδες** (*Diplocentridae*) είναι οικογένεια σκορπιών. Τα περισσότερα γένη της είναι ιθαγενή του Νέου Κόσμου, εκτός από το γένος *[[Nebo]]*, που έχει γεωγραφική κατανομή στη Μέση Ανατολή.

Μία μελέτη του 2003 υποδεικνύει ότι οι διπλοκεντρίδες είναι δυνατό να θεωρηθούν ως μία *υποοικογένεια* της οικογένειας σκορπιονίδες (*Scorpionidae*). Ωστόσο οι διπλοκεντρίδες είναι αρκετά μεγάλη οικογένεια, καθώς περιλαμβάνει σήμερα περίπου 120 είδη, που ταξινομούνται στα εξής εννέα γένη:

* Υποοικογένεια **διπλοκεντρίνες** (*Diplocentrinae*), Karsch, 1880:
** *Bioculus*, Stahnke, 1968
** *Cazierius*, Francke, 1978
** *Didymocentrus*, Kraepelin, 1905
** *[[Διπλόκεντρος|Diplocentrus]]*, Peters, 1861, με 64 είδη
** *Heteronebo*, Pocock, 1899
** *[[Kolotl]]*, Santibáñez-López κ.ά., 2014
** *Oiclus*, Simon, 1880
** *Tarsoporosus*, Francke, 1978
* Υποοικογένεια **νεβίνες** (*Nebinae*), Kraepelin, 1905:
** *[[Nebo]]*, Simon, 1878

## Παραπομπές


## Εξωτερικοί σύνδεσμοι
* Η οικογένεια στη «Biolib»
* Οι ''Diplocentridae'' στο «Tree of Life»

Διπλοκεντριδες
Ετερόνευρα

Τα **ετερόνευρα** (επιστημονική-λατινική ονομασία 
*Heteroneura*) είναι ένας κλάδος (φυσική ομάδα) της τάξεως εντόμων λεπιδόπτερα, ο οποίος περιλαμβάνει πάνω από το 99% όλων των ειδών πεταλούδων και σκόρων. Τα ετερόνευρα προσδιορίζονται συνήθως σήμερα ως *ανθυπόταξη*, καθώς αποτελεί αδελφή ομάδα της ανθυποτάξεως εξωπόρια. Χαρακτηρίζονται από το ότι τα «νεύρα» στις πτέρυγές τους είναι διαφορετικά στο εμπρόσθιο ζεύγος πτερύγωνs από ό,τι στο οπίσθιο. Παρότι δεν έχει προσδιορισθεί με αδιαμφισβήτητο τρόπο το ποιες είναι οι ομάδες στη βάση της εξελίξεως των ετερόνευρων, μια τέτοια ομάδα είναι η υπεροικογένεια νεπτικουλοειδή (*Nepticuloidea*), οι κάμπιες των οποίων είναι γνωστές από τις τρύπες που ανοίγουν στα φύλλα των φυτών που αποτελούν την τροφή τους. Τα νεπτικουλοειδή περιλαμβάνουν μερικά από τα μικρότερα γνωστά στην επιστήμη λεπιδόπτερα.

Τα ετερόνευρα υποδιαιρούνται σε δύο μεγάλες επιμέρους κατηγορίες: τα διτρύσια (*Ditrysia*) και τα μονοτρύσια (*Monotrysia*). Τα πρώτα περιλαμβάνουν τη μεγάλη πλειονότητα των ειδών των ετερόνευρων, ενώ τα δεύτερα θεωρούνται μια πιο «πρωτόγονη» ομάδα.

## Παραπομπές


## Πηγές - εξωτερικοί σύνδεσμοι
* Τα ετερόνευρα στα Wikispecies

Ετερονευρα
Κοινότητα Παναιτωλίου

Η **Κοινότητα Παναιτωλίου** είναι κοινότητα του Δήμου Αγρινίου στην Περιφερειακή Ενότητα Αιτωλοακαρνανίας της Στερεάς Ελλάδας, η οποία το 1928 με το ΦΕΚ 81Α - 14/05/1928 προήλθε από τη μετονομασία της κοινότητας Μουσταφουλίου.

## Διατελέσαντες πρόεδροι της Κοινότητας Παναιτωλίου
Πρόεδροι της Κοινότητας διετέλεσαν τα εξής πρόσωπα:

## Παραπομπές


Κατηγορία:Δήμος Αγρινίου
Κοινότητα Άνω Κερασόβου

Η **Κοινότητα Άνω Κερασόβου** είναι κοινότητα του Δήμου Αγρινίου στην Περιφερειακή Ενότητα Αιτωλοακαρνανίας της Στερεάς Ελλάδας, η οποία συστάθηκε το 1912 με το ΦΕΚ 261Α - 31/08/1912 με την απόσπαση του οικισμού Άνω Κεράσοβο από το δήμο Μακρυνείας και τον ορισμό του ως έδρα της.

## Διατελέσαντες πρόεδροι της κοινότητας

Αθανάσιος Γκούβρας 2008-2012 167 ψήφοι Νικόλαος σιασσος 2019-2023 178 ψήφοι

## Παραπομπές


Κατηγορία:Δήμος Αγρινίου
Κοινότητα Καινούργιου Αιτωλοακαρνανίας

Η **Κοινότητα Καινούργιου** είναι κοινότητα του Δήμου Αγρινίου στην Περιφερειακή Ενότητα Αιτωλοακαρνανίας της Στερεάς Ελλάδας, η οποία συστάθηκε στις 31 Αυγούστου 1912 με έδρα τον οικισμό Καινούριο και με την ονομασία Κοινότητα Καινουρίου, με το όνομα να αλλάζει σε Καινουργίου στις 7 Απριλίου 1951. Η Κοινότητα λειτούργησε ως το 1994, οπότε καταργήθηκε. Αποτέλεσε, την πρωτεύουσα του Δήμου Θεστιέων με το πρόγραμμα Καποδίστριας, από το 1997 έως το 2010 . Σήμερα με το πρόγραμμα ''Καλλικράτης'',  μαζί με τον Άνω Βλοχό, τον Κακαβά και τα Καρραίικα αποτελούν την τοπική κοινότητα Καινουργίου που υπάγεται πλέον στο Δήμου Αγρινίου. 

Σύμφωνα με τα εκλογικά αρχεία η κοινότητα του Καινουργίου δεν είχε πληθυσμό μεγαλύτερο από 2000 κατοίκους, οπότε δεν έχουν καταγραφεί τα αποτελέσματα των εκλογών πριν από το 1954.

Η καταγραφή ξεκινά στις εκλογές στις 21 Νοεμβρίου 1954 με εκλογή προέδρου από το συνδυασμό "Ομόνοια" χωρίς να καταγράφεται το όνομα του προέδρου.

Στις εκλογές της 5ηςΑπριλίου 1959 πρόεδρος εκλέγεται ο Γεωργ. Δρακόπουλος με ανεξάρτητο συνδυασμό.

Στις εκλογές της 5ης Ιουλίου 1964 πρόεδρος εκλέγεται ο Γεωργ. Καλφούντζος με το συνδυασμό "Πρόοδος"

## Παραπομπές


Κατηγορία:Δήμος Αγρινίου
Turning to Crime

**Turning to Crime** είναι ο τίτλος της συλλογής τραγουδιών του βρετανικού χαρντ ροκ συγκροτήματος Deep Purple, το οποίο κυκλοφόρησε στις 26 Νοεμβρίου του 2021 μέσω της δισκογραφικής εταιρείας earMUSIC. Αποτελείται αποκλειστικά από διασκευές σε ροκ συγκροτήματα της δεκαετίας του '50 και του '60 και είναι το τελευταίο άλμπουμ που ηχογράφησε ο κιθαρίστας Στηβ Μορς με το συγκρότημα πριν την αποχώρηση του το 2022.

Η συγκεκριμένη συλλογή ηχογραφήθηκε μετά από προτροπή του Μπομπ Έζριν, παραγωγού του συγκροτήματος την προηγούμενη δεκαετία. Οι ηχογραφήσεις πραγματοποιήθηκαν κατά τη διάρκεια προβών και η επιλογή τους έγινε ανάμεσα σε πενήντα διαφορετικά κομμάτια. Πέραν των φωνητικών, τα όργανα ηχογραφήθηκαν στα στούντιο που βρίσκονται στα σπίτια του κάθε μέλους του συγκροτήματος ξεχωριστά.

Κυκλοφόρησε στην περίοδο του COVID-19, όταν δεν μπορούσαν να περιοδεύσουν λόγω μέτρων προστασίας και σκαρφάλωσε στο Top-10 στην Αυστρία, την Ελβετία, τη Γερμανία, την Τσεχία, τη Φινλανδία και την Πολωνία, όπως και στο #28 του βρετανικού καταλόγου επιτυχιών.

## Τραγούδια του δίσκου

## Θέσεις τσαρτ

***Turning to Crime*** *(άλμπουμ)*

***Επίσημη κυκλοφορία: [[26 Νοεμβρίου]] [[2021]]***




## Τα μέλη του συγκροτήματος
Το **Turning to Crime** ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Στηβ Μορς]]** - *[[κιθάρα]], [[Φωνητική|φωνητικά]]*
* **[[Ντον Έρεϊ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]], [[Φωνητική|φωνητικά]]*
* **[[Ίαν Πέις]]** - *[[τύμπανα]], [[κρουστά]]*

;*Γκεστ συμμετοχές*
* **Μπομπ Έζριν** - *[[Φωνητική|φωνητικά]]
* *'Λέο Γκριν** - ''[[σαξόφωνο]]
* **Ματ Χόλαντ** - ''[[τρομπέτα]]
* **Νικόλ Τάλια** - ''[[Φωνητική|φωνητικά]]
* **Μάρσα Μόρισον** - ''[[Φωνητική|φωνητικά]]
* **Τζίνα Φόρσιθ** - ''[[βιολί]]
* **Μπρους Ντέγκρποντ** - ''[[ακορντεόν]]
* **Τζούλιαν Σανκ*' - *κρουστά

## Παραπομπές


## Πηγές
* Turning to Crime - Deep Purple | Allmusic
* Deep Purple - Turning to Crime - Encyclopaedia Metallum

Κατηγορία:Δισκογραφία των Deep Purple
Κατηγορία:Άλμπουμ του 2021
Κομητεία Μόργκαν (Οχάιο)

Η **Κομητεία Μόργκαν** (αγγλ.: *Morgan County*) είναι κομητεία που βρίσκεται στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 13.802 κάτοικοι,  καθιστώντας την την τρίτη λιγότερο πληθυσμιακή κομητεία στο Οχάιο. Έδρα της κομητείας είναι το Μακόνελσβιλλ.  Η κομητεία δημιουργήθηκε το 1817 και αργότερα οργανώθηκε το 1819  Πήρε το όνομά της από τον Ντάνιελ Μόργκαν, έναν αξιωματικό της Αμερικανικής Επανάστασης. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,090 τ.χλμ, εκ των οποίων 1,080 τ.χλμ είναι στεριά και 10 τ.χλμ (1,3%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Οχάιο
Κομητεία Μόργκαν (Τζόρτζια)

Η **Κομητεία Μόργκαν** (αγγλ.: *Morgan County*) είναι κομητεία που βρίσκεται στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 20.097 κάτοικοι. Η έδρα της κομητείας είναι το Μάντισον.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 920 τ.χλμ, εκ των οποίων 900 τ.χλμ είναι στεριά και 19 τ.χλμ  (2,1%) καλύπτονται από ύδατα (λίμνες, ποτάμια). Το σύνολο της κομητείας βρίσκεται στην υπολεκάνη του ποταμού Upper Oconee της λεκάνης του ποταμού Άλταμαχα.
### Γειτονικές κομητείες
* Κομητεία Οκόνη (βόρεια)
* Κομητεία Γκριν (ανατολικά)
* Κομητεία Πάτναμ (νοτιοανατολικά)
* Κομητεία Τζάσπερ (νοτιοδυτικά)
* Κομητεία Νιούτον (δυτικά)
* Κομητεία Ουόλτον (βορειοδυτικά)

## Παραπομπές


Κατηγορία:Κομητείες της Τζόρτζια
Κομητεία Μόργκαν (Τενεσί)

Η **Κομητεία Μόργκαν** (αγγλ.: *Morgan County*) είναι κομητεία που βρίσκεται στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 21.035 κάτοικοι.  Έδρα της κομητείας του είναι το Γουάρτμπουργκ.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,350 τ.χλμ, εκ των οποίων 1,349 τ.χλμ είναι στεριά και 1,0 τ.χλμ  (0,06%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Τενεσί
Κομητεία Μόργκαν (Ιντιάνα)

Η **Κομητεία Μόργκαν** (αγγλ.: *Morgan County*) είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 71.780 κάτοικοι. Η έδρα της κομητείας (και η μόνη ενσωματωμένη πόλη) είναι το Μάρτινσβιλλ. 
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,060 τ.χλμ, εκ των οποίων 1,046 τ.χλμ είναι στεριά και 14 τ.χλμ (1,33%) καλύπτονται από ύδατα (λίμνες, ποτάμια).   
### Γειτονικές κομητείες

* Κομητεία Χέντρικς (βόρεια)
* Κομητεία Μάριον (βορειοανατολικά)
* Κομητεία Τζόνσον (ανατολικά)
* Κομητεία Μπράουν (νοτιοανατολικά)
* Κομητεία Μονρόε (νότια)
* Κομητεία Όουεν (νοτιοδυτικά)
* Κομητεία Πάτναμ (βορειοδυτικά)

## Παραπομπές


Κατηγορία:Κομητείες της Ιντιάνα
Κομητεία Μόργκαν (Δυτική Βιρτζίνια)

Η **Κομητεία Μόργκαν** (αγγλ.: *Morgan County*) είναι κομητεία που βρίσκεται στην πολιτεία της Δυτικής Βιρτζίνια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν
17.063 κάτοικοι.  Η έδρα της κομητείας είναι το Μπέρκλεϊ Σπρινγκς.  Η κομητεία σχηματίστηκε το 1820 από τμήματα των κομητειών Χάμσαϊρ και Μπέρκλεϋ και ονομάστηκε προς τιμή του στρατηγού Ντάνιελ Μόργκαν, εξέχοντος στρατιώτη της Αμερικανικής Επανάστασης. . Η κομητεία Μόργκαν είναι επίσης τόπος ενός σημαντικού ορυχείου πυριτίου. 

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 600 τ.χλμ , εκ των οποίων 598 τ.χλμ είναι στεριά και 1,8 τ.χλμ (0,2%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Δυτικής Βιρτζίνια
Κομητεία Μόργκαν (Γιούτα)

Η **Κομητεία Μόργκαν** (αγγλ.: *Morgan County*) είναι κομητεία στην πολιτεία της Γιούτα των Ηνωμένων Πολιτειών. Κατά την απογραφή του 2020, ο πληθυσμός ήταν 12.295 κάτοικοι.  Η έδρα και  μεγαλύτερη πόλη είναι το Μόργκαν.   
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει έκταση 1,580 τ.χλμ , εκ των οποίων 1,575 τ.χλμ είναι στεριά και 4,4 τ.χλμ  καλύπτονται από ύδατα (λίμνες, ποτάμια).  Είναι η τρίτη μικρότερη κομητεία της Γιούτα σε χερσαία έκταση και η μικρότερη σε συνολική έκταση.

### Γειτονικές κομητείες

*Κομητεία Γουέμπερ (βόρεια)
*Κομητεία Ριτς (βορειοανατολικά)
*Κομητεία Σάμμιτ (ανατολικά)
*Κομητεία Σολτ Λέικ (νοτιοδυτικά)
*Κομητεία Ντέιβις (δυτικά)

## Παραπομπές


Κατηγορία:Κομητείες της Γιούτα
Κομητεία Μόργκαν (Κολοράντο)

Η **Κομητεία Μόργκαν** (αγγλ.: *Morgan County*) είναι κομητεία που βρίσκεται στην πολιτεία του Κολοράντο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 29.111 κάτοικοι.  Η έδρα της κομητείας είναι το Φορτ Μόργκαν.  Η κομητεία πήρε το όνομά της από το παλιό Φορτ Μόργκαν, το οποίο με τη σειρά του ονομάστηκε προς τιμή του συνταγματάρχη Κρίστοφερ Μόργκαν.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 3,350 τ.χλμ, εκ των οποίων 3,300 τ.χλμ είναι στεριά και 33 τ.χλμ (1,0%) καλύπτονται από ύδατα (λίμνες, ποτάμια). 

### Παρακείμενες Κομητείες
* Κομητεία Λόγκαν (βορειοανατολικά)
* Κομητεία Ουάσινγκτον (νοτιοανατολικά)
* Κομητεία Άνταμς (νοτιοδυτικά)
* Κομητεία Γουέλντ (βορειοδυτικά)

## Παραπομπές


Κατηγορία:Κομητείες του Κολοράντο
Κομητεία Μόργκαν (Αλαμπάμα)

Η **Κομητεία Μόργκαν** (αγγλ.: *Morgan County*) είναι κομητεία που βρίσκεται στην πολιτεία της Αλαμπάμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 123.421 κάτοικοι.  Η έδρα της κομητείας είναι το Ντεκάτουρ.  Στις 14 Ιουνίου 1821, μετονομάστηκε προς τιμήν του Στρατηγού της Αμερικανικής Επανάστασης Ντάνιελ Μόργκαν της Βιρτζίνια.   

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 1,550 τ.χλμ, εκ των οποίων 55 τ.χλμ  (3,3%) καλύπτονται από νερό. 
## Παραπομπές


Κατηγορία:Κομητείες της Αλαμπάμα
Αντουάν Ανσιώ

O **Ζαν Ζοζέφ Ελεονορά Αντουάν Ανσιώ** (γαλλ. *Jean Joseph Eleonora Antoine Ansiaux*, 1764-1840) ήταν Βέλγος ζωγράφος που εργάσθηκε στη Γαλλία και ειδικεύθηκε στις προσωπογραφίες και στα ιστορικά θέματα.

## Βίος
[thumbnail|right|«Ο [Αρμάν Ζαν ντυ Πλεσσί ντε Ρισελιέ|Καρδινάλιος Ρισελιέ παρουσιάζει τον Πουσέν στον Λουδοβίκο ΙΓ΄», έργο του Α. Ανσιώ, 1817, Μουσείο του Μπορντώ]]
Ο Ανσιώ γεννήθηκε στη Λιέγη και υπήρξε μαθητής του Φρανσουά-Αντρέ Βενσάν. Ο μεγαλύτερος αδελφός του, ο Εμανυέλ Αντουάν Ζοζέφ Ανσιώ (1761-1800), ήταν νομικός και πολιτικός, και τον ίδιο δρόμο θα ακολουθούσε και ο μελλοντικός ζωγράφος αν δεν είχε στραφεί προς την τέχνη.

Τα έργα του Ανσιώ, με θέματα ιστορικά, θρησκευτικά και ποιητικά, είναι πολυάριθμα και τον τοποθετούν σε μια περίοπτη θέση στη γαλλική ζωγραφική του 19ου αιώνα. Ζωγράφισε επίσης προσωπογραφίες αρκετών διακεκριμένων προσώπων, ιδίως υπουργών και στρατηγών του Ναπολέοντα.

Ο Ανσιώ ήταν γνωστός για τη συνεισφορά του στο εμπνευσμένο από τον ρομαντισμό «στιλ τροβαδούρου» της γαλλικής ζωγραφικής ιστορικών θεμάτων. Το *Grove Dictionary of Art* επέκρινε τα έργα του σε αυτό το ύφος, αποκαλώντας τα «πολύ άνισα» και «συχνά κουραστικά».

Ο Ανσιώ απεβίωσε στο Παρίσι σε ηλικία 75 ετών.

## Μερικά έργα του
* «Η ύψωσις του Τιμίου Σταυρού», 1827, Καθεδρικός Ναός της Ανζέ
* «Η Ανάσταση», Καθεδρικός Ναός της Αράς
* «Η προσκύνηση των Μάγων», Καθεδρικός Ναός της Λε Μαν
* «Η Ανάληψη» (1812) και «Η μεταστροφή του Αποστόλου Παύλου» (1814), Καθεδρικός Ναός της Λιέγης
* «Η επιστροφή του ασώτου υιού», 1819, Οτέλ ντε Βιλ, Λιέγη
* «Ο Ιωάννης ο Πρόδρομος καταγγέλλει τον Ηρώδη» και «Η ανεύρεση του Μωυσέως», 1822, Μουσείο της Λιλ
* «Η Μαστίγωση», Καθεδρικός ναός του Μετς
* «Ο Απόστολος Παύλος κηρύττει στην Αθήνα», Σαιντ Ετιέν ντυ Μον, Παρίσι

## Παραπομπές


## Πηγές
* Tο λήμμα «Ανσιώ Ιωάννης-Ιωσήφ» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 796
* Bryan, Michael: το λήμμα «Ansiaux, Jean-Joseph-Eleonora-Antoine» στο *Bryan's Dictionary of Painters and Engravers*, τόμ. Ι (Α-Κ), 3η έκδοση, George Bell & Sons, Λονδίνο 1886

Κατηγορία:Γάλλοι ζωγράφοι του 19ου αιώνα
Πάντος

Το ελληνικό επώνυμο **Πάντος** μπορεί να αναφέρεται σε κάποιο από τα παρακάτω πρόσωπα:

* Αλέξανδρος Πάντος (1887-1930), νομικός και πολιτικός επιστήμονας, καθώς και εθνικός ευεργέτης («Πάντειος Σχολή», το μετέπειτα Πάντειο Πανεπιστήμιο)
* Αντώνιος Πάντος (1925-2014), δήμαρχος Βελεστίνου και βουλευτής Μαγνησίας
* Ιωάννης Πάντος (1890-1951), βουλευτής Λάρισας
* Ρήγας Πάντος (1886-1936), βουλευτής Λάρισας
* Τάσος Πάντος (γενν. 1976), αμυντικός ποδοσφαιριστής

* Όμοιας ελληνικής γραφής είναι το ουγγρικό επώνυμο *Pados*, που αναφέρεται κυρίως στον Ούγγρο κινηματογραφιστή Γκιούλα Πάντος (γενν. 1969).
Επεισόδιο

**Eπεισόδιο** είναι μια αφηγηματική ενότητα ενός μεγαλύτερου έργου μυθοπλασίας ή ντοκιμαντέρ, όπως μια σειρά που προορίζεται για το ραδιόφωνο, την τηλεόραση ή το διαδίκτυο.

Το ουσιαστικό *επεισόδιο* προέρχεται από το αρχαίο ελληνικό *ἐπεισόδιον.*

**Eπεισόδιο** είναι επίσης μια αφηγηματική ενότητα μέσα σε ένα μεγαλύτερο έργο σε συνέχειες. Χρησιμοποιείται συχνά για να περιγράψει ενότητες τηλεοπτικών ή ραδιοφωνικών σειρών που μεταδίδονται χωριστά για να σχηματίσουν μια μεγαλύτερη σειρά. Ένα επεισόδιο μπορεί επίσης να είναι σε μια ακολουθία όπως ένα κεφάλαιο σε ένα βιβλίο. Τα επεισόδια των σύγχρονων τηλεοπτικών σειρών συνήθως διαρκούν 20 έως 50 λεπτά. Στην αρχαία ελληνική γραμματεία, τα επεισόδια ήταν τα τμήματα από τα οποία αποτελούνταν μια τραγωδία.

Το ουσιαστικό *επεισόδιο* μπορεί επίσης να αναφέρεται σε ένα περιστατικό, ένα συμβάν, π.χ. ένα "επεισόδιο ζωής" ή ένα "δραματικό επεισόδιο".

## Παραπομπές

Κατηγορία:Αρχαίο ελληνικό θέατρο
Κατηγορία:Ορολογία τηλεόρασης
Κομμός (θέατρο)

Ο **κομμός** (με αρχική σημασία στα αρχαία ελληνικά «χτύπημα κεφαλιού και στήθους λόγω πένθους») είναι λυρικό θρηνητικό τραγούδι σε μια τραγωδία που τραγουδά από κοινού ο χορός και ένας δραματικός χαρακτήρας. Ο κομμός απαντά και σε κωμωδίες, αλλά με ορισμένες ιδιαιτερότητες. Ο κομμός εμφανίζεται «όταν η ένταση του έργου φθάνει στο αποκορύφωμα της θλίψης, της φρίκης ή της χαράς.

Κάποια χαρακτηριστικά παραδείγματα κομμών είναι τα παρακάτω:

* το τελευταίο τμήμα (στίχοι 908–1077) της τραγωδίας *[[Πέρσες (Αισχύλου)|Πέρσες]]* του Αισχύλου (472 π.Χ.), κατά το οποίο ο Πέρσης βασιλιάς Ξέρξης θρηνεί για την ήττα του περσικού στρατού
* η τελευταία εμφάνιση της Αντιγόνης στην τραγωδία *[[Αντιγόνη (Σοφοκλή)|Αντιγόνη]]* του Σοφοκλή (περίπου 442 π.Χ.)
* η αλληλεπίδραση μεταξύ χορού και Οιδίποδα όταν αυτός επιστρέφει έχοντας τυφλωθεί στον *[[Οιδίπους Τύραννος|Οιδίποδα Τύραννο]]* του Σοφοκλή (περίπου 429 π.Χ.) και
* η στιχομυθία μεταξύ του Ορέστη, της Ηλέκτρας και του χορού αμέσως μετά τη δολοφονία της Κλυταιμνήστρας στην *[[Ηλέκτρα (Ευριπίδη)|Ηλέκτρα]]* του Ευριπίδη (περίπου 410 π.Χ.).

## Δείτε επίσης

* Αρχαίο ελληνικό θέατρο
* Μονωδία
* Μοιρολόι
* Ελεγεία

## Παραπομπές

## Πηγές

* Baldry, Harold Caparne. 1971. *The Greek Tragic Theatre.* Ancient Culture and Society ser. London: Chatto & Windus. ISBN&nbsp;0-7011-1629-3.
* Rehm, Rush. 1992. *Greek Tragic Theatre.* Theatre Production Studies ser. London and New York: Routledge. ISBN&nbsp;0-415-11894-8.
Κατηγορία:Αρχαίο ελληνικό θέατρο
Νικολά-Γκαμπριέλ Ανσιώ

O **Νικολά-Γκαμπριέλ Ανσιώ** (πλήρες όνομα Νικολά-Γκαμπριέλ Αντουάν Ανσιώ, γαλλ. *Nicolas Gabriel Antoine Joseph Ansiaux*, 6 Ιουνίου 1780 - 26 Δεκεμβρίου 1834) ήταν Βέλγος ιατρός. Διακρίθηκε στη χειρουργική και υπήρξε πρωτοπόρος στο πεδίο της ιατροδικαστικής.

Ο Ανσιώ γεννήθηκε στην πόλη Σινέ της Βαλλωνίας και ήταν γιος γνωστού ιατρού. Εκπαιδεύθηκε στο Κολέγιο των Ιησουιτών της Λιέγης (Κολέγιο «αν Ιλ») και γνώρισε τη χειρουργική και τη μαιευτική στο Νοσοκομείο του Μπαβιέρ, επίσης στη Λιέγη, ωστόσο σπούδασε ιατρική στο Παρίσι. Αργότερα, το 1817, ιδρύθηκε το Πανεπιστήμιο της Λιέγης και ο Ανσιώ, ως ένας από τους λίγους πραγματικούς χειρουργούς στην πόλη, έγινε καθηγητής της χειρουργικής σε αυτό. Αργότερα διετέλεσε και πρύτανης του Πανεπιστημίου της Λιέγης, σε δύο θητείες, το 1821-1822 και το 1830-1831.

Ο Ανσιώ συνέγραψε έργα σχετικά με τις ειδικότητές του, με κυριότερα τα *Ζητήματα ιατροδικαστικής* (1812) και *Χειρουργική κλινική* (1819). Απεβίωσε στη Λιέγη σε ηλικία 54 ετών.

## Παραπομπές


## Πηγές
* Tο λήμμα «Ανσιώ Νικόλαος-Γαβριήλ-Αντώνιος-Ιωσήφ» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 796

Κατηγορία:Βέλγοι ιατροί
Κατηγορία:Χειρουργοί
Κατηγορία:Ιατροδικαστές
Διστιχόδους

Ο **διστιχόδους** (επιστημονική-λατινική ονομασία 
*Distichodus*) είναι γένος ψαριών, που ανήκουν στην ομώνυμη οικογένεια διστιχοδοντίδες και ζουν σε λίμνες και ποτάμια της Αφρικής.

## Είδη
Σήμερα αναγωρίζονται ευρύτερα τα εξής 23 είδη στο γένος *Distichodus*:

* *[[Distichodus affinis]]*, Günther, 1873 (διστιχόδους ο αργυρός)
* *Distichodus altus*, Boulenger, 1899
* *Distichodus antonii*, Schilthuis, 1891
* *Distichodus atroventralis*, Boulenger, 1898
* *Distichodus brevipinnis*, Günther, 1864
* *Distichodus decemmaculatus*, Pellegrin, 1926 (διστιχόδους ο δεκάστικτος)
* *Distichodus engycephalus*, Günther, 1864
* *Distichodus fasciolatus*, Boulenger, 1898 (διστιχόδους ο καρχαρίουρος)
* *Distichodus hypostomatus*, Pellegrin, 1900 (διστιχόδους ο υποστόματος)
* *Distichodus kolleri*, Holly, 1926
* *Distichodus langi*, Nichols & Griscom, 1917
* *[[Distichodus lusosso]]*, Schilthuis, 1891 (διστιχόδους ο μακρόρρυγχος)
* *Distichodus maculatus*, Boulenger, 1898 (διστιχόδους ο στικτός)
* *Distichodus mossambicus*, W. K. H. Peters, 1852
* *Distichodus nefasch* (Bonnaterre, 1788)
* *Distichodus noboli*, Boulenger, 1899
* *Distichodus notospilus*, Günther, 1867 (διστιχόδους ο νωτόσπιλος)
* *[[Distichodus petersii]]*, Pfeffer, 1896
* *Distichodus rostratus*, Günther, 1864 (διστιχόδους ο ρυγχωτός)
* *[[Distichodus rufigiensis]]*, Norman, 1922
* *Distichodus schenga*, W. K. H. Peters, 1852
* *[[Distichodus sexfasciatus]]*, Boulenger, 1897 (διστιχόδους ο εξάδεσμος)
* *Distichodus teugelsi*, Mamonekene & Vreven, 2008

## Παραπομπές


Διστιχοδους
Ούιστσε

Το **Ούιστσε** (πολωνικά Ujście, πρώην ) είναι πόλη του Πόβιατ Πίουα, στο Βοεβοδάτο της Μεγάλης Πολωνίας της βορειοδυτικής Πολωνίας. Ο πληθυσμός του είναι 3.420 κάτοικοι (2022). Βρίσκεται στη συμβολή των ποταμών Γκβντα και Νότετς, στην εθνοπολιτιστική περιοχή Κράινα.

## Ιστορία
αριστερά|μικρογραφία| Άποψη της πόλης το 1910.
Αν και υπήρχε ήδη ένα οχυρό εκεί τον 7ο αιώνα, η παλαιότερη γνωστή αναφορά του Ούιστσε προέρχεται από το χρονικό *[[Gesta principum Polonorum]]* των αρχών του 12ου αιώνα. Το όνομά του σημαίνει «στόμα» στα πολωνικά και αναφέρεται στο Ούιστσε που είναι η τοποθεσία των εκβολών του ποταμού Γκβντα. Το Ούιστσε ήταν μια βασιλική πόλη, διοικητικά τοποθετημένη στο Πόβιατ Πόζναν, στο Βοεβοδάτο Πόζναν (14ος αιώνας-1793) της Επαρχίας Μείζονος Πολωνίας του Πολωνικού Στέμματος. Το 1655 ήταν ο τόπος της Μάχης του Ούιστσε, κατά τη διάρκεια της σουηδικής εισβολής στην Πολωνία. Στο δεύτερο διαμελισμό της Πολωνίας το 1793, προσαρτήθηκε από το Βασίλειο της Πρωσίας, και από το 1871 ήταν μέρος της Γερμανικής Αυτοκρατορίας.

Μετά την αποκατάσταση της ανεξάρτητης Πολωνίας μετά τον Α΄ Παγκόσμιο Πόλεμο, το 1920, η πόλη χωρίστηκε σε δύο μέρη. Το μεγαλύτερο μέρος αποκαταστάθηκε στην Πολωνία ως η πόλη Ούιστσε, και ένα μικρότερο τμήμα παρέμεινε στη Γερμανία ως το χωριό Ντόιτς Ους (Deutsch Usch).

Μετά την κοινή γερμανοσοβιετική εισβολή στην Πολωνία, η οποία ξεκίνησε τον Β΄ Παγκόσμιο Πόλεμο το 1939, η πόλη καταλήφθηκε από τη Γερμανία. Ντόπιοι Πολωνοί τεχνίτες ήταν μεταξύ των θυμάτων μιας σφαγής Πολωνών από την περιοχή που διεξήγαγε η γερμανική αστυνομία στο κοντινό Μοζέβο ως μέρος της Ιντελιγκέντσακτιον. Το 1939-1940 η γερμανική αστυνομία, η χωροφυλακή και το Σέλμπστουτζ, πραγματοποίησαν απελάσεις Πολωνών, οι οποίοι απελάθηκαν είτε στο Γενικό Κυβερνείο στο πιο ανατολικό τμήμα της γερμανοκρατούμενης Πολωνίας, είτε σε καταναγκαστική εργασία στη Γερμανία. Οι Γερμανοί λειτούργησαν επίσης ένα υποστρατόπεδο καταναγκαστικής εργασίας του στρατοπέδου αιχμαλώτων πολέμου Stalag II-B για συμμαχικούς αιχμαλώτους στο Ούιστσε. Το 1945, το Ούιστσε αποκαταστάθηκε πλήρως στην Πολωνία και επανενώθηκε.

## Εκκλησία
Υπάρχει η Εκκλησία του Αγίου Νικολάου με έναν Γολγοθά, που θυμίζει τη Σταύρωση του Ιησού Χριστού.

## Παραπομπές


Κατηγορία:Πόλεις της Πολωνίας
Κατηγορία:Πόλεις του Βοεβοδάτου της Μεγάλης Πολωνίας
Κατηγορία:Πόβιατ Πίουα
Κατηγορία:Βοεβοδάτο Πόζναν (1921-1939)
Μαρίτσα Σαγιαλέρο

Η **Μαρίτσα Σαγιαλέρο** (πλήρες όνομα: *Maritza Sofía Sayalero Fernández* Μαρίτσα Σοφία Σαγιαλέρο Φερνάντες, γεννημένη 6 Φεβρουαρίου 1961) είναι Βενεζουελάνα σχεδιάστρια, μοντέλο, επιχειρηματίας και Μις Υφήλιος το 1979.

Εκπροσώπησε την πόλη της, ως Μις Βάργας στον διαγωνισμό Μις Βενεζουέλα. Με τη νίκη της, είχε το δικαίωμα να συμμετάσχει με τη χώρα της, στα Μις Υφήλιος.

Στις Ιουλίου 1979 διαγωνίστηκε στα Μις Υφήλιος, που διεξήχθησαν στο Περθ της Αυστραλίας. Κέρδισε τον τίτλο και έγινε η πρώτη Μις Υφήλιος από την Βενεζουέλα.

## Παραπομπές


Κατηγορία:Βενεζουελάνοι μοντέλα
Κατηγορία:Μις Υφήλιος
Αράκ

Το **Αράκ** (Αραβικά: ﻋﺮﻕ) είναι ένα ισχυρό αλκοολούχο ποτό με γεύση γλυκάνισου, γνωστό στη Μέση Ανατολή και στην Κεντρική Ασία. Ανάλογα με τη χώρα και την περιοχή, διαφέρει ως προς την ποσότητα αλκοόλ, τις πρώτες ύλες και τη διαδικασία παραγωγής.

Το Αράκ είναι προϊόν απόσταξης, επομένως η παραγωγή του απαιτεί ορισμένες τεχνικές γνώσεις και ειδικό εξοπλισμό. Οι πρώτες ύλες μπορεί να είναι διάφορες: γάλα (αλόγου ή αγελαδινό), ρύζι ή σταφύλι. Ο γλυκάνισος δίνει στο μίγμα αράκ-νερού (ή πάγου) το χαρακτηριστικό γαλακτώδες χρώμα του.

## Παραπομπές


## Εξωτερικοί σύνδεσμοι
*
Μισέλ ΜακΛίν

Η **Μισέλ Μακ Λιν** (Michelle McLean, γεννημένη 31 Ιουλίου 1972) είναι η Ναμιμπιανή ηθοποιός, συγγραφέας, μοντέλο και Μις Υφήλιος το 1992.

Στην ηλικία των 13 ετών, εισήλθε στον κόσμο του διεθνούς μόντελινγκ. Το 1991 κέρδισε τον τίτλο Μις Ναμίμπια. Εκπροσώπησε την χώρα της, στον διαγωνισμό Μις Υφήλιος 1992 στην Μπανγκόκ της Ταϊλάνδης. Με την νίκη της έγινε η πρώτη Μις Υφήλιος από την Ναμίμπια. Πριν τα Μις Υφήλιος είχε διαγωνιστεί στα Μις Κόσμος 1991, αλλά φτάνοντας μέχρι την θέση της 4ης αναπληρωματικής.

Έχει κάνει εκστρατείες για φιλανθρωπικές οργανώσεις, ιδίως το Michelle McLean Children Trust στη Ναμίμπια και το Michelle McLEan Primary School, επίσης στη Ναμίμπια, το οποίο έχει 890 μαθητές. Το Michelle McLean Children Trust στη Ναμίμπια, επικεντρώνεται στην εκπαίδευση και την φροντίδα των παιδιών με μειονεκτικές ανάγκες, ιδρύθηκε το 1992 και έχει συγκεντρώσει πάνω από 50 εκατομμύρια δολάρια για να βοηθήσει τα παιδιά στην Ναμίμπια της, στη Νότια Αφρική.

## Παραπομπές


Κατηγορία:Μις Υφήλιος
Κατηγορία:Ναμιμπιανές μοντέλα
Κοινότητα Σκουτεσιάδας

Η **Κοινότητα Σκουτεσιάδας** είναι κοινότητα του Δήμου Αγρινίου στην Περιφερειακή Ενότητα Αιτωλοακαρνανίας της Στερεάς Ελλάδας, η οποία συστάθηκε το 1919 με το ΦΕΚ 112Α - 25/05/1919 όταν αποσπάσθηκε ο οικισμός Σκουτεσιάδα από την κοινότητα Σκουτεράς και ορίστηκε ως έδρα της.

## Διατελέσαντες πρόεδροι της Κοινότητας Σκουτεσιάδας
...

* 1979-82 Παναγιώτης Φωτόπουλος
* 1983-90 Σωτήριος Πατσιαλός
* 1991-94 Κωνσταντίνος Χρηστάκης
* 1995-98 Αθανάσιος Γιαννακόπουλος

## Πρόεδροι Τοπικής Κοινότητας Σκουτεσιάδας (Κοινότητας από το 2019)

* 2011-2013 Ευάγγελος Παπαγεωργίου (1961-2013) Συνταξιούχος αστυνομικός, εκλεγείς το 2010. Απεβίωσε εν ενεργεία στις 30 Ιανουαρίου 2013  

...

* 2019-   Γ. Μπάνης

## Παραπομπές


Κατηγορία:Δήμος Αγρινίου
Καναδικό Πρωτάθλημα Ποδοσφαίρου

**Καναδικό Πρωτάθλημα Ποδοσφαίρου** είναι ένα επαγγελματικό καναδικό πρωτάθλημα συλλόγων ποδοσφαίρου που βρίσκεται στην επαρχία του Οντάριο και έχει την ιστορία του στην Canadian National Soccer League (CNSL). Από το 2023, αποτελείται από επτά ομάδες, όλες στο Οντάριο.  

Η σεζόν διαρκεί συνήθως από τον Μάιο έως τον Οκτώβριο, με τα περισσότερα παιχνίδια να παίζονται το Σαββατοκύριακο, ακολουθούμενα από μια μορφή πλέι οφ που καθορίζει τον νικητή. 

Το πρωτάθλημα ιδρύθηκε το 1998 ως Canadian Professional Soccer League (CPSL) από μια συμμαχία που σχηματίστηκε από την Ένωση Ποδοσφαίρου του Οντάριο (OSA) με την Canadian National Soccer League.  

## Μορφή διαγωνισμού

### Μορφή πρωταθλήματος
Αυτή τη στιγμή υπάρχουν επτά σύλλογοι στην Καναδική Football League. Παραδοσιακά, κατά τη διάρκεια της σεζόν του πρωταθλήματος, οι ομάδες έπαιξαν ένα ισορροπημένο πρόγραμμα 18 ή 22 αγώνων από τον Απρίλιο/Μάιο έως τον Οκτώβριο/Νοέμβριο, με τις οκτώ κορυφαίες ομάδες να προκρίνονται στα πλέι οφ. Στο τέλος κάθε σεζόν, ο σύλλογος με τους περισσότερους βαθμούς στέφεται πρωταθλητής της κανονικής περιόδου. 

Τα πλέι οφ λειτουργούν ως τουρνουά ενός αποκλεισμού με διαγωνισμούς ενός παιχνιδιού όπου ο νικητής των τελικών στέφεται πρωταθλητής CSL. 

### Διαγωνισμός Κυπέλλου
Η Καναδική Ποδοσφαιρική Λίγκα διεξήγαγε προηγουμένως μια διοργάνωση κυπέλλου μονού αποκλεισμού γνωστή ως Open Canada Cup κάθε σεζόν του πρωταθλήματος. 

## Παραπομπές
 

## Εξωτερικοί σύνδεσμοι

* Επίσημη ιστοσελίδα

Κατηγορία:Ποδοσφαιρικές διοργανώσεις Καναδά
Άνσμπαχ

Το **Άνσμπαχ** (γερμ. *Ansbach*) είναι πόλη στη Βαυαρία της Γερμανίας. Είναι η πρωτεύουσα της διοικητικής περιφέρειας της Μέσης Φραγκονίας. Ο πληθυσμός του το 2020 ήταν 41.681 κάτοικοι (από 33.000 το 1960). Βρίσκεται 40 χιλιόμετρα νοτιοδυτικά της Νυρεμβέργης και 140 χιλιόμετρα βορείως του Μονάχου, στις όχθες του ποταμού Φραγκονικού Ρέτσατ, παραπόταμου του Μάιν.

Η πόλη δημιουργήθηκε τον 8ο αιώνα μ.Χ. ως μικρός οικισμός γύρω από ένα μοναστήρι των Βενεδικτίνων. Αιώνες αργότερα, το 1331, έγινε η έδρα του Οίκου των Χοεντσόλερν. Το 1460 ζούσαν στην πόλη οι μαργράβοι του ομώνυμου Πριγκιπάτου του Άνσμπαχ. Η πόλη έχει ένα κάστρο-ανάκτορο γνωστό ως Markgrafenschloß, που αποτελούσε την κατοικία τους και την έδρα της κυβερνήσεως του Πριγκιπάτου, και ανεγέρθηκε από το 1704 μέχρι το 1738. Παλαιότερα η πόλη ήταν γνωστή και ως **Άνσπαχ** (*Anspach*). Καθώς δεν υπέστη σημαντικές ζημιές κατά τη διάρκεια των Παγκόσμιων Πολέμων του 20ού αιώνα, διατηρεί την παλαιά της όψη, στην οποία κυριαρχεί η αρχιτεκτονική μπαρόκ. Σήμερα το Άνσμπαχ διαθέτει Ανώτατη Σχολή Εφαρμοσμένων Επιστημών (*Hochschule für angewandte Wissenschaften Ansbach*), ενώ λίγο έξω από την πόλη υπάρχει στρατιωτική βάση των ΗΠΑ.

Η πόλη συνδέεται με τον ομοσπονδιακό Αυτοκινητόδρομο («άουτομπαν») A6 και τις εθνικές οδούς B13 και B14. Επίσης έχει διπλή σιδηροδρομική σύνδεση, όντας στη διασταύρωση των γραμμών Νυρεμβέργης-Κράιλσαϊμ και Τρέουχτλίνγκεν-Βύρτσμπουργκ, ενώ αποτελεί το τέρμα της γραμμής S4 του προαστιακού σιδηροδρόμου (*S-Bahn*) της Νυρεμβέργης.

* Στο Άνσμπαχ έζησε τα τελευταία έτη της ζωής του και δολοφονήθηκε το 1833 ο μυστηριώδης νεαρός Κάσπαρ Χάουζερ, του οποίου το μνημείο συγκαταλέγεται στα αξιοθέατα της πόλεως, μαζί με το κάστρο και το Μουσείο των Μαργράβων, και τους ναούς του Αγίου Γουμβέρτου και του Αγίου Ιωάννη (αμφότεροι του 15ου αιώνα). Επίσης στην πόλη έζησε το μεγαλύτερο μέρος της ζωής του ο αστρονόμος Σίμων Μάγερ, από τους πρώτους που εργάσθηκαν με τηλεσκόπιο.

## Παραπομπές


## Πηγές
* Tο ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 796
* 

## Εξωτερικοί σύνδεσμοι
* 
* Επίσημος ιστότοπος

Ανσμπαχ
Ποταμός Αθαμπάσκα

Ο **ποταμός Αθαμπάσκα** (αγγλ. *Athabasca River*) είναι ποταμός στην επαρχία Αλμπέρτα του Καναδά. Ο Αθαμπάσκα πηγάζει από το Παγοπέδιο Κολούμπια στο Εθνικό Πάρκο Τζάσπερ και ρέει σε μήκος μεγαλύτερο των 1.231 χιλιομέτρων, προτού εκβάλει στην ομώνυμή του Λίμνη Αθαμπάσκα. Μεγάλο μέρος των εδαφών κατά μήκος της όχθης του προστατεύεται από εθνικά και επαρχιακά πάρκα, ενώ ο ίδιος ο ποταμός έχει επισήμως ενταχθεί στο σύστημα «Canadian Heritage Rivers System» για την ιστορική και πολιτισμική του σημασία. Οι όμορφοι Καταρράκτες του Αθαμπάσκα βρίσκονται στον ρου του ποταμού περίπου 30 χιλιόμετρα πιο πάνω από την κωμόπολη Τζάσπερ.

## Ετυμολογία
Το όνομα του ποταμού προέρχεται από την ινδιάνικη γλώσσα Κρη και τη φράση *aðapaskāw*, που σημαίνει «[όπου] υπάρχουν φυτά το ένα μετά το άλλο» Η φυλή των Ινδιάνων Ντένε ονόμαζε αρχικώς έτσι μόνο το εύφορο δέλτα στην εκβολή του ποταμού Αθαμπάσκα στη νοτιοδυτική γωνία της λίμνης. Ο Αλεξάντερ Μακένζι εξερεύνησε τη λίμνη λίγο πριν το 1789. Το 1791 ο χαρτογράφος Φίλιπ Τέρνορ της Εταιρείας Γουναρικών του Κόλπου του Χάντσον, έγραψε στο ημερολόγιό του: «χαμηλό ελώδες έδαφος στη νότια πλευρά, με λίγες ιτιές, από το οποίο η λίμνη εν γένει παίρνει την ονομασία Αδαπίσοου στη νότια γλώσσα Κρη...». Ο τοπογράφος και εξερευνητής Πήτερ Φίντλερ κατέγραψε αρχικώς την ονομασία για τον ποταμό το 1790 ως «ο Μέγας Αραμπούσκα». Μέχρι το 1801 η ονομασία είχε πλησιάσει το «Αθαπάσκοου» και ήδη το 1820 ο επικεφαλής της Εταιρείας του Κόλπου του Χάντσον Τζωρτζ Σίμπσον αναφερόταν τόσο στη λίμνη όσο και στο ποτάμι με το όνομα «Αθαμπάσκα».

## Παραπομπές


## Εξωτερικοί σύνδεσμοι

* «Συνθήκες και χρήση» του Ποταμού Αθαμπάσκα από την Κυβέρνηση της Αλμπέρτα
* Ο ποταμός στο Canadian Heritage Rivers System (CHRS)

Αθαμπασκα
Ποταμος Αθαμπασκα
Κοινότητα Παραβόλας

Η **Κοινότητα Παραβόλας** είναι κοινότητα του Δήμου Αγρινίου στην Περιφερειακή Ενότητα Αιτωλοακαρνανίας της Στερεάς Ελλάδας, η οποία συστάθηκε το 1912 με το ΦΕΚ 261Α - 31/08/1912 όταν αποσπάσθηκε ο οικισμός Παραβόλα από το δήμο Θεστειέων και ορίστηκε ως έδρα της.

## Διατελέσαντες πρόεδροι της Κοινότητας Παραβόλας
Πρόεδροι της Κοινότητας διετέλεσαν τα εξής πρόσωπα:

## Δήμαρχοι Παραβόλας
Δήμαρχοι διετέλεσαν τα εξής πρόσωπα:

## Παραπομπές


Κατηγορία:Δήμος Αγρινίου
Άντα (Σερβία)

Η **Άντα** (σερβ. Ада, ουγγρ. *Ada*) είναι μικρή πόλη και δήμος της Σερβίας, στο Διαμέρισμα Βόρειου Βανάτου της αυτόνομης επαρχίας Βοϊβοντίνα. Είναι κτισμένη κοντά στον ποταμό Τίσα, σε μέσο υψόμετρο 83 μέτρα πάνω από την επιφάνεια της θάλασσας. Η πόλη έχει πληθυσμό 9.564 κατοίκους, ενώ ο ομώνυμος δήμος 16.991 κατοίκους (στοιχεία απογραφής του 2011), η πλειονότητα των οποίων είναι ουγγρικής καταγωγής. Εκτός από την πόλη Άντα, που είναι η έδρα του, ο δήμος περιλαμβάνει και τους γειτονικούς οικισμούς Μολ, Ουτρίνε (ουγγρ. *Törökfalu*), Ομπορνγιάτσα (ουγγρ. *Völgypart*) και Στερίγινο (ουγγρ. *Valkaisor*). Στην Άντα γεννήθηκε ο Μάτυας Ράκοσι, ο κομμουνιστής ηγέτης της Ουγγαρίας από το 1947 έως 1956.

## Ονομασία
Η ονομασία της πόλεως προέρχεται από τη Serbo-Croatian λέξη *àda*, που σημαίνει νησί σε ποταμό ή λίμνη.

## Δημογραφία
Ο πληθυσμός του δήμου παρουσιάζει ιστορικά μια σταθερότητα τις μεταπολεμικές δεκαετίες (από 21.676 κατοίκους το 1953 σε 21.506 το 1991) και ελαφρά μείωση κατά τη μετακομμουνιστική περίοδο, με 18.994 κατοίκους στην απογραφή του 2002 και 16.991 το 2011.

### Εθνοτικές ομάδες
Η πόλη, ο δήμος και καθένας οικισμός ξεχωριστά κατοικούνται κυρίως από μέλη της ουγγρικής μειονότητας της Σερβίας. Συγκεκριμένα η εθνοτική σύσταση του δήμου σύμφωνα με την απογραφή του 2011 είναι η εξής:

### Εβραϊκή ιστορία
Μια εβραϊκή κοινότητα καταγράφεται στην πόλη από το 1790. Ο πρώτος ραββίνος της τότε ήταν ο Ααρών Άκερμαν και τον διαδέχθηκε ο ραββίνος Ιακώβ Χάιλμπρον, ο οποίος δολοφονήθηκε από αντισημίτες διαδηλωτές. Το 1880 ζούσαν στην Άντα 410 Εβραίοι και το 1896 εγκαινιάσθηκε μία συναγωγή. Το 1925 απογράφηκαν στην πόλη 470 Εβραίοι.

Τον Απρίλιο του 1941 τα στρατεύματα της ναζιστικής Γερμανίας εισέβαλαν στην περιοχή και αμέσως 60 Εβραίοι δολοφονήθηκαν. Το μεγαλύτερο μέρος της υπόλοιπης κοινότητας εξολοθρεύθηκε αργότερα στο Ολοκαύτωμα. 59 επιζήσαντες μετανάστευσαν στο Ισραήλ το 1948 και το 1973 η ανενεργός πλέον συναγωγή κατεδαφίσθηκε από τις αρχές της τότε Γιουγκοσλαβίας.

## Παραπομπές


## Εξωτερικοί σύνδεσμοι
* επίσημος ιστότοπος (στη σερβική και την ουγγρική γλώσσα)

Κατηγορία:Πόλεις της Σερβίας
Κατηγορία:Δήμοι της Βοϊβοντίνας
Νοσόβ (επαρχία Καρασού)

Το **Νοσόβ** ή **Νοσόφκα** (, *Nosov*, ) είναι οικισμός στην επαρχία Καρασού, στην περιφέρεια Κοστανάι του βόρειου Καζακστάν. Βρίσκεται στο Βρίσκεται στο αγροτικό οκρούγκ Λιουμπλίν και από το 2017 καταργήθηκε ως χωριό λόγω της μείωσης του πληθυσμού του σε κάτω από 50 κατοίκους, και προσαρτήθηκε στο γειτονικό χωριό Λιουμπλίν. Το 1936 το χωριό υπάγονταν στο αγροτικό σοβιέτ Τσερνιάεφ με έδρα το χωριό Τσερνιάεφκα στην επαρχία Ουμπαγκάν (σήμερα Επαρχία Σαρικόλ).

## Σημειώσεις


## Παραπομπές


Κατηγορία:Χωριά της Επαρχίας Καρασού
Γουίνι το Αρκουδάκι: Αίμα και Μέλι 2

Το ***Γουίνι το Αρκουδάκι: Αίμα και Μέλι 2*** (πρωτότυπος τίτλος: ***Winnie-the-Pooh: Blood and Honey 2***) είναι Βρετανική ανεξάρτητη ταινία σλάσερ του 2024 σε σκηνοθεσία Ρις Φρέικ-Γουότερφιλντ και σενάριο Ματ Λέσλι. Είναι η δεύτερη ταινία του Σύμπαντος της Διεστραμμένης Παιδικής Ηλικίας (TCU) και συνέχεια του *[[Γουίνι το Αρκουδάκι: Αίμα και Μέλι]]* (2023), το οποίο βασίζεται στην σειρά βιβλίων *[[Γουίνι το Αρκουδάκι]]*. Πρωταγωνιστούν οι Σκοτ Τσάμπερς, Ράιαν Ολίβια, Έντι ΜακΚένζι, Λιούις Σάντερ, Μάρκους Μάσεϊ και Σάιμον Κάλοου. Στην ταινία, ο Γουίνι και η παρέα του προσπαθούν να καταστρέψουν την πατρική πόλη του Κρίστοφερ Ρόμπιν αφότου τους αποκάλυψε στον κόσμο.

Μετά από την εισπρακτική επιτυχία της ταινίας, ο σκηνοθέτης Φρέικ-Γουότερφιλντ εξέφρασε ένα ενδιαφέρον για μια συνέχεια. Οι αρχικοί ηθοποιοί της πρώτης ταινίας αντικαταστάθηκαν, ενώ ο προϋπολογισμός της ταινίας ήταν ο δεκαπλάσιος από αυτόν της πρώτης, με την πρώτη να στοιχίζει $100.000 και την δεύτερη $1 εκατομμύριο.

Το *Γουίνι το Αρκουδάκι: Αίμα και Μέλι 2* κυκλοφόρησε στους κινηματογράφους στις 26 Μαρτίου του 2024. Μια συνέχεια βρίσκεται σε ανάπτυξη. 

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2024
Κατηγορία:Winnie-the-Pooh
Κατηγορία:Βρετανικές ταινίες τρόμου
Κατηγορία:Βρετανικές ανεξάρτητες ταινίες
Κατηγορία:Ταινίες τρόμου σλάσερ
Κατηγορία:Ταινίες γυρισμένες στην Αγγλία
Κατηγορία:Ταινίες σίκουελ
Κατηγορία:Το Σύμπαν της Διεστραμμένης Παιδικής Ηλικίας
Κατηγορία:Βρετανικές ταινίες της δεκαετίας 2020
Νέγκους

μικρογραφία|Τέκλε Χάιμαντ, Νέγκος του Γκοτζάμ
**Νέγκους / negus** (**Κλασική Αιθιοπική** Γιεζικά: ንጉሥ, nəgueś [nɨgueɬ]; Αμαχρικά: ነጋሲ negus [negus]) είναι η λέξη για "βασιλιά" στις Αιθιοπικές Σεμιτικές Γλώσσες και ένας τίτλος που συνήθως χορηγήθηκε σε έναν περιφερειακό κυβερνήτη από τον Negusa Nagast, ή "βασιλέα των βασιλιάδων", πριν από το 1974 στην Αιθιοπία.

## Ιστορία
Ο Negus είναι ένα επίθετο που προέρχεται από την Αιθιοπικός Σημιτική ρίζα ngś, που σημαίνει "να βασιλεύει". Ο τίτλος Negus μεταφράστηκε κυριολεκτικά σε βασιλεύς (Βάσιλεος) στην Αρχαία Ελληνική, η οποία εμφανίστηκε πολλές φορές στο Αξουμιτικό νόμισμα. Το τίτλο χρησιμοποιήθηκε στη συνέχεια για να μεταφραστεί η λέξη "βασιλιάς" ή "καυραλιάς" στη Βιβλική και σε άλλες λογοτεχνίες. Στα πιο πρόσφατα χρόνια, χρησιμοποιήθηκε ως τιμητικός τίτλος που απονεμήθηκε στους κυβερνήτες των σημαντικότερων επαρχιών (καυγαλείων): Gojjam, Begemder, Wello, Tigray και το θαλάσσιο βασίλειο, (όπου η παραλλαγή Bahri Negasi (Κράτος της Θάλασσας), ήταν ο τίτλος του κυβερνήτη της σημερινής κεντρικής Ερυθράς). Ο στρατιωτικός τίτλος "Μερίδασματς" χρησιμοποιήθηκε αρχικά από τους κυβερνήτες της Σέβα μέχρι την βασιλεία του Σαχλέ Σελασσία, όταν αυτός και οι διάδοχοί του υιοθέτησαν επίσης τον βασιλικό τίτλο.

## Ετυμολογία
Κάποιες φορές κατά τη διάρκεια της ανάπτυξης της αιθιοσημιτικής γλωσσικής οικογένειας, η αρχική τρισωνική ρίζα για βασιλιά, ανήκε στην γενική λέξη για "θεό" με τη μορφή του σπασμένου πληθυντικού "ʾämlak/amlāk". Κατά τη διάρκεια αυτής της περιόδου, ο σαιμιτικός όρος για έναν κυβερνήτη ή άρχοντα, n-g-s, άρχισε να σημαίνει "βασιλιάς". Σε μια αρχαία Αραμαϊκή επιγραφή που αναφέρει τον θεό ʿAṯtar το όνομά του ακολουθεί από τον τίτλο (ngš), που αντιστοιχεί στην Αρχαία Βόρεια Αραβική, που σημαίνει "ο κυβερνήτης".

## Δείτε επίσης

* Αυτοκράτορας της Αιθιοπίας
* Κέμπρα Νάγκαστ

## Αναφορές


Κατηγορία:Βασιλικοί τίτλοι
Κατηγορία:Τίτλοι ευγενείας
Κατηγορία:Αρχηγοί κράτους
Κατηγορία:Αυτοκράτορας της Αιθιοπίας